CELEX: 62007TA0243
Language: el
Date: 2012-03-29 00:00:00
Title: Υπόθεση T-243/07: Απόφαση του Γενικού Δικαστηρίου της 29ης Μαρτίου 2012 — Πολωνία κατά Επιτροπής (Γεωργία — Κοινή οργάνωση των αγορών — Απαιτούμενα μέτρα λόγω της προσχωρήσεως νέων κρατών μελών — Πράξη Προσχωρήσεως του 2003 — Προσδιορισμός πλεοναζόντων αποθεμάτων γεωργικών προϊόντων πλην της ζάχαρης και δημοσιονομικές επιπτώσεις της εξαλείψεώς τους — Σκοπός τον οποίο επιδιώκει διάταξη του πρωτογενούς δικαίου — Απόφαση 2007/361/ΕΚ)

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/11
            
         Απόφαση του Γενικού Δικαστηρίου της 29ης Μαρτίου 2012 — Πολωνία κατά Επιτροπής
   (Υπόθεση T-243/07) (1)
   
   (Γεωργία - Κοινή οργάνωση των αγορών - Απαιτούμενα μέτρα λόγω της προσχωρήσεως νέων κρατών μελών - Πράξη Προσχωρήσεως του 2003 - Προσδιορισμός πλεοναζόντων αποθεμάτων γεωργικών προϊόντων πλην της ζάχαρης και δημοσιονομικές επιπτώσεις της εξαλείψεώς τους - Σκοπός τον οποίο επιδιώκει διάταξη του πρωτογενούς δικαίου - Απόφαση 2007/361/ΕΚ)
   2012/C 138/17
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Δημοκρατία της Πολωνίας (εκπρόσωποι: αρχικώς, E. Ośniecka-Tamecka, ακολούθως, T. Nowakowski, στη συνέχεια, M. Dowgielewicz, και, τέλος, M. Szpunar, B. Majczyna και D. Krawczyk)
   
      Καθής: Ευρωπαϊκή Επιτροπή (εκπρόσωποι: Ε. Τσερέπα-Lacombe και A. Szmytkowska)
   
      Παρεμβαίνουσες υπέρ της προσφεύγουσας: Δημοκρατία της Λιθουανίας (εκπρόσωποι: D. Kriaučiūnas και R. Krasuckaitė)· και Σλοβακική Δημοκρατία (εκπρόσωποι: αρχικώς, J. Čorba, και, στη συνέχεια, B. Ricziová και M. Kianička)
   
      Αντικείμενο
   
   Αίτημα ακυρώσεως της αποφάσεως 2007/361/ΕΚ της Επιτροπής, της 4ης Μαΐου 2007, για τον προσδιορισμό πλεοναζόντων αποθεμάτων γεωργικών προϊόντων άλλων από τη ζάχαρη και τις δημοσιονομικές επιπτώσεις της εξάλειψής τους σε σχέση με την προσχώρηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (EE L 138, σ. 14), στο μέτρο που αφορά τη Δημοκρατία της Πολωνίας.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση 2007/361/ΕΚ της Επιτροπής, της 4ης Μαΐου 2007, για τον προσδιορισμό πλεοναζόντων αποθεμάτων γεωργικών προϊόντων άλλων από τη ζάχαρη και τις δημοσιονομικές επιπτώσεις της εξάλειψής τους σε σχέση με την προσχώρηση της Τσεχικής Δημοκρατίας, της Εσθονίας, της Κύπρου, της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακικής Δημοκρατίας, καθόσον αφορά τη Δημοκρατία της Πολωνίας.
            
         
               2)
            
            
               Η Ευρωπαϊκή Επιτροπή φέρει, πέραν των δικαστικών της εξόδων, και τα δικαστικά έξοδα στα οποία υποβλήθηκε η Δημοκρατία της Πολωνίας.
            
         
               3)
            
            
               Η Σλοβακική Δημοκρατία και η Δημοκρατία της Λιθουανίας φέρουν τα δικαστικά τους έξοδα.
            
         
      (1)  EE C 211 της 8.9.2007.